text: [{"text_idx": "#000001", "text": "Danska Orsted skal byggja heimsins st\u00f8rstu havvindmylnulund"}, {"text_idx": "#000002", "text": "Skal standa fyri u\u0301tbyggingini av heimsins st\u00f8rstu havvindmylnulund vi\u00f0 231 vindmyllum, Hornsea 3 i\u0301 Bretlandi"}, {"text_idx": "#000003", "text": "Ta\u00f0 var bretska vinnu- og orkuma\u0301lara\u0301\u00f0i\u00f0, sum i\u0301 gja\u0301r bo\u00f0a\u00f0i fra\u0301, at ta\u00f0 hevur tilluta\u00f0 donsku fyrit\u00f8kuni Orsted arbei\u00f0i\u00f0 at byggja heimsins st\u00f8rstu vindmylnulund til havs."}, {"text_idx": "#000004", "text": "Hornsea 3 skal framlei\u00f0a 2.852 megawatt og lata streym til 3,2 mio\u0301. hu\u0301sarhald i\u0301 Bretlandi. Lundin skal liggja 160 milometrar u\u0301t fyri strondina vi\u00f0 Yorkshire. Hon telur 231 vindmyllur, sum fa\u0301a sto\u0301ran ty\u0301dning fyri orkuveitingina i\u0301 Bretlandi."}, {"text_idx": "#000005", "text": "Bretska stjo\u0301rnin hevur sett s\u00e6r fyri at byggja u\u0301t vindorkuna vi\u00f0 50 GW til havs innan 2030. Sa\u0301ttma\u0301lin, sum danska fyrit\u00f8kan hevur fingi\u00f0 framum fleiri a\u00f0rar kendar orkufyrit\u00f8kur, hevur alsto\u0301ran ty\u0301dning fyri Orsted, sum hevur \u00e6tlan um at byggja u\u0301t 30 GW havvindorku innan 2030. I\u0301 l\u00f8tuni stendur Orsted fyri 7,5 GW offshore. Hornsea 3 verk\u00e6tlanin fer at skaffa arbei\u00f0i til 5000 fo\u0301lk og ta\u0301 hon stendur li\u00f0ug ver\u00f0a har 1200 f\u00f8st arbei\u00f0spla\u0301ss."}, {"text_idx": "#000006", "text": "Hornsea 3 er partur av einum sto\u0301rum orku\u00f8ki til havs vi\u00f0 Hornsea 1 og 2 og nu\u0301 3 aftrat. Ta\u0301 allar vindmylnulundirnar framlei\u00f0a hava t\u00e6r ein kapasitet uppa\u0301 5 GW, sum svarar til ny\u0301tsluna hja\u0301 5 mio\u0301. hu\u0301sarhaldum. Hetta ver\u00f0ur ta\u0301 heimsins st\u00f8rsta samla\u00f0a havvindorku\u00f8ki. Enn ein Hornsea u\u0301tbygging er a\u0301 teknibor\u00f0inum, tann fjo\u0301r\u00f0a i\u0301 r\u00f8\u00f0ini, sum fer at framlei\u00f0a 2,6 GW. Endalig st\u00f8\u00f0a ver\u00f0ur tikin til hana i\u0301 2023."}, {"text_idx": "#000007", "text": "Orsted, sum hevur veri\u00f0 partur av menningini av havvindmyllum i\u0301 Bretlandi fra\u0301 byrjan, hevur higartil gj\u00f8rt i\u0301l\u00f8gur i\u0301 u\u0301tbyggingar uppa\u0301 14 mia. pund og fer innan 2030 at standa fyri i\u0301l\u00f8gum uppa\u0301 14 mia. pund aftrat. Orsted eigur i\u0301 fleiri av havvindmylnulundunum, hv\u00f8rs framlei\u00f0sla svarar til 6,2 GW:"}, {"text_idx": "#000008", "text": "Ta\u00f0 vi\u0301sir seg, at bretska stjo\u0301rnin bo\u0301kstaviliga hevur vind i\u0301 seglunum, ta\u0301 talan er um at menna vindorkuna til havs. Menningin a\u0301 havvindorku\u00f8kinum hevur vi\u00f0 s\u00e6r, at streymurin kann gerast no\u0301gv bi\u0301ligari og hava privatir i\u0301leggjarar i\u0301 hyggju at gera i\u0301l\u00f8gur fyri 155 mia. pund komandi a\u0301rini til 2030. Hetta fer at skapa 100.000 ny\u0301ggj arbei\u00f0spla\u0301ss i\u0301 eitt nu\u0301 veitingarvinnuni. Umframt at byggja vindmylnulundir i\u0301 Su\u00f0urbretlandi, so eru longu settar u\u0301t i\u0301 korti\u00f0 fleiri sto\u0301rar u\u0301tbyggingar i\u0301 Skotlandi eins og i\u0301 Hetlandi."}, {"text_idx": "#000009", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000011", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000012", "text": "Manna\u00e6ttin lati\u00f0 upp porturini til helviti"}, {"text_idx": "#000013", "text": "Helvtin av orkuni fra\u0301 vindmyllulundum fer til spillis"}, {"text_idx": "#000014", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000015", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000016", "text": "Russland sendir oljutangaskip nor\u00f0ur um Sibiria"}, {"text_idx": "#000017", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000018", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000022", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}, {"text_idx": "#000023", "text": "Fyristing tel. 20 80 80 [email protected]"}]